**Záróvizsga – mesteri képzés (MA)**

**Általános tudnivalók**

A vizsga egyetlen próbája a következőkből áll: az óvodában és az elemi osztályokban alkalmazott alternatív módszerek területével kapcsolatos mesteri disszertáció megírása és a disszertáció megvédése.

**A disszertáció benyújtási határideje a dolgozat-vezető tanárnak (nyomtatott formában):**téli szesszió: 2020. január 25, nyári szesszió: 2020. május 30.

**Beiratkozás:** téli szesszió: 2020. január 30, 31, február 3-7, 10-12, nyári szesszió: 2020. június (H-P: 9.00−12.00 óra között)

**Helyszín:** [titkárság](http://padi.psiedu.ubbcluj.ro/kolozsvar/ugyintezes/), Budvár utca 2 szám

**Értékelés**

* A sikeres záróvizsga minimális átlaga 6,00.

**A beiratkozáshoz szükséges iratok**

* beiratkozási kérvény (a lap mindkét oldalára nyomtatni) [Letöltöm](http://padi.psiedu.ubbcluj.ro/kolozsvar/wp-content/uploads/Formular-inscriere-examen-finalizare-studii-disertatie-LM-1.doc);
* kézzel írott beiratkozási kérvény [Letöltöm](http://padi.psiedu.ubbcluj.ro/kolozsvar/wp-content/uploads/model-Cerere-inscriere-disertatie-MPAIPP-LM.pdf);
* születési bizonyítvány (anyakönyvi kivonat) eredeti + másolat; ha indokolt, a házasságlevél eredeti + másolat (abban az esetben, ha az oklevélen a házasság utáni név feltüntetését is igénylik);
* személyazonossági igazolvány egyszerű másolata (lakcímkártya másolata külföldi diákok esetében);
* 2 darab 3/4-es színes fénykép;
* érettségi oklevél + törzskönyvi kivonat (eredeti + két egyszerű másolat);
* licensz oklevél+a diploma melléklete
* államvizsga-dolgozat 1 példányban + a témavezető tanár értékelése;
* a disszertáció kivonata magyar, román és angol nyelven;
* CD-melléklet a következő tartalommal: a) a dolgozat teljes szövege; b) a kutatás nyers adatai és statisztikai feldolgozásuk; c) 1−1 oldal terjedelmű kivonat magyar, román és angol nyelven;
* A disszertáció végleges változatának feltöltése PDF formátumban téli szesszió: 2020. február 12, nyári szesszió: 2020. június 22. (az állomány neve kötelező módon: “vezető tanár családneve\_szerző családneve\_szerző keresztneve\_MA\_.pdf”). [Feltöltöm](https://www.dropbox.com/request/tNPOUgcEjEyWZvWo2nu7).
* az Alpha központ / Bölcsészettudományi Kar által kibocsátott nyelvi kompetenciát igazoló oklevél (eredeti + fénymásolat)
* a dolgozat eredetiségére vonatkozó nyilatkozatok [Letöltöm](http://padi.psiedu.ubbcluj.ro/kolozsvar/wp-content/uploads/declar-autenticitate-licenta-disertatie-PIPP-LM-1.doc);
* irattartó;
* a beiratkozási díj kifizetését igazoló nyugta fénymásolata (szükség esetén). Az államvizsgázók egy szesszióban (június és a rá következő február) ingyenesen vizsgázhatnak, amennyiben a tanulmányok lezárását követő három éven belül jelentkeznek záróvizsgára; három év lejárta után beiratkozási díjat kell fizetniük.

**A beiratkozás feltételei**

A diáknak:

* nem lehet elmaradt vizsgája;
* nem lehet tandíj-hátraléka;
* nyomtatvány kitöltése [Letöltöm](http://padi.psiedu.ubbcluj.ro/kolozsvar/wp-content/uploads/fisa-de-lichidare.doc)

**Vizsgaidőpontok**

* A mesteri disszertáció védésének időpontja: téli szesszió: 2020. február 18, nyári szesszió: 2020. július 1., 9 órától. Helyszín: Moţilor 11 szám, I. emelet 105-es terem. Beosztás
* A disszertáció prezentációját fel kell tölteni legkésőbb téli szesszió: 2020. február 17, nyári szesszió: 2020. június 30. (az állomány neve kötelező módon: “vezető tanár családneve\_szerző családneve\_szerző keresztneve\_MA\_.pptx”). [Feltöltöm](https://www.dropbox.com/request/1VoBZYJ1C2qKB5OIxxKq).